钦定古今图书集成/明伦汇编/氏族典/第153卷 > 袁业泗
## 钦定古今图书集成/明伦汇编/氏族典/第153卷 > 袁业泗

按《江西通志》：“业泗，字景源，宜春人。万历戊戌进士，知
乐清县，改兰溪。丁父忧，再补龙溪。所在著循良绩。擢
南京兵部职方主事，进武库员外郎中。特疏请撤湖
口税，珰千里称便。知漳州府，岁饥，发食赈济，拯救无
遗力。崇祯间，分守岭东，平九连山贼，所部以宁。迁浙
江按察使，未至，以功征为南京鸿胪寺卿，乞骸归。”